ธปท.แจงคลังเเงินเฟ้อมค.ติดลบไม่ใช่ภาวะเงินฝืด
ธปท.ร่อนจดหมายเปิดผนึกถึงรมว.คลัง ชี้แจงเงินเฟ้อเดือนม.ค.ติดลบไม่ใช่ภาวะเงินฝืด เพราะสินค้าบางหมวดยังปรับขึ้น ชี้เงินเฟ้อทั้งปียังอยู่ในเป้าหมาย
3 ก.พ. 2558

ธปท.ร่อนจดหมายเปิดผนึกถึงรมว.คลัง ชี้แจงเงินเฟ้อเดือนม.ค.ติดลบไม่ใช่ภาวะเงินฝืด เพราะสินค้าบางหมวดยังปรับขึ้น ชี้เงินเฟ้อทั้งปียังอยู่ในเป้าหมาย
นายเมธี สุภาพงษ์ ผู้ช่วยผู้ว่าการ สายนโยบายการเงิน ธนาคารแห่งประเทศ(ธปท.) กล่าวว่า นายประสาร ไตรรัตน์วรกุล ผู้ว่าการ ธปท.ในฐานะประธานคณะกรรมการนโยบายการเงิน (ธปท.) ได้ทำหนังสือเปิดผนึกถึง นายสมหมาย ภาษี รมว.คลัง ตั้งแต่เมื่อวันที่ 2 ก.พ.ที่ผ่านมา เพื้อชี้แจงกรณีที่เงินเฟ้อทั่วไปเดือนม.ค.ติดลบ 0.41% ซึ่งต่ำกว่ากรอบล่างของเป้าหมายเงินเฟ้อปีนี้ที่กำหนดไว้ที่ 2.5% บวกลบ 1.5% ซึ่งกรอบล่างคือ 1% ซึ่งสาเหตุที่เงินเฟ้อต่ำเป็นเพราะราคาน้ามันลดลงต่อเนื่อง จากอุปทานหรือปริมาณการผลิตน้ำมันที่เพิ่มขึ้น เพราะสหรัฐก็ผลิตเซลล์ออยได้และกลุ่มประเทศผู้ผลิตน้ำมัน(โอเบค) ก็ไม่ได้ปรับลดการผลิตลง ขณะที่ความต้องการใช้น้ำมันไม่ได้เพิรมขึ้นมาก ส่งผลให้ราคาน้ำมันลดลง
"แต่ภาวะเงินเฟ้อติดลบเช่นนี้ขอยืนยันว่าไม่ใช่ภาวะเงินฝืด เพราะถ้าเป็นเงินฝืดเงินเฟ้อต้องติดลบต่อเนื่อง และราคาสินค้าต้องปรับลดลงทุกหมวด แต่ปัจจุบันถึงน้ำมันจะลดลง แต่สินค้าถึงราคาในหมดอื่น เช่น อาหาร ผักผลไม้ ค่ารักษาพยาบาล ฯลฯ และธปท.คาดยังปรับเพิ่มขึ้น และยังมีสินค้าในบางหมวดขอปรับขึ้นราคาด้วย จึงไม่ชี้ว่าเป็นเงินฝืด แต่ในเมื่อเงินเฟ้อออกนอกเป้าหมายตั้งแต่เดือนแรกของปีเลยจึงอยากทำจดหมายเปิดผนึกชี้แจงทำความเข้าใจกับประชาชนไว้ก่อน เพราะถ้าเงินเฟ้อหลุดกรอบจริงๆต้องดูเฉลี่ยทั้งปี" นายเมธีกล่าว
นายเมธี กล่าวว่า ธปท.คาดว่าเงินเฟ้อจะติดลบเล็กน้อยตลอดครึ่งปีแรกหรือ 6 เดือนแรกจองปีนี้ เพราะคาดว่าราคาน้ำมันจะต่ำไปตลอดครึ่งปีแรก และทยอยปรับขึ้นในครึ่งปีหลังได้ อย่างไรก็ดี เชื่อว่าเงินเฟ้อทั้งปีจะอยู่ในกรอบเป้าหมาย เพราะเงินเฟ้อทั่วไปติดลบน่าจะเกิดในระยะสั้นเท่านั้น โดยจะปรับเข้าสู่กรอบล่างที่ 1% ในไตรมาส 4 ตามคาดการณ์ราคาน้ำมันดิบที่น่าจะปรับเพิ่มขึ้น